**Eleringi reserviturgude Q&A**

[1. Üldised põhimõtted 4](#_Toc169074537)

[1.1. Miks on muudatused Eesti ja Baltimaade reserviturgudel vajalikud? 4](#_Toc169074538)

[1.2. Millised regulatsioonid käsitlevad reserviturge? 4](#_Toc169074539)

[1.3. Kuidas on Eesti reserviturud ühendatud teiste riikide reserviturgudega? 4](#_Toc169074540)

[1.4. Milliseid reservitooteid Elering hankima hakkab? 5](#_Toc169074541)

[1.5. Miks Elering ei hangi asendusreserve (Replacement Reserve -RR)? 5](#_Toc169074542)

[1.6. Kuidas kujuneb reserviturgude maht? 5](#_Toc169074543)

[1.7. Millised on reservituru etapid ja kuidas need sobituvad päev-ette ja päevasiseste turgude ajagraafikusse? 5](#_Toc169074544)

[1.8. Kas reservide hankimisel on mõju ülekandevõimsustele? 6](#_Toc169074545)

[1.9. Miks ja kuidas Elering hangib pikaajalisi reserve? 6](#_Toc169074546)

[1.10. Millise regulatsiooni alusel ja mis perioodil võivad süsteemihaldurid omada varasid, mis saavad pakkuda reservitooteid? 6](#_Toc169074547)

[1.11. Kuidas mõjutab Kiisa avariielektrijaam Eleringi poolt hangitavaid reservitoodete koguseid? 6](#_Toc169074548)

[1.12. Milline on reserviturgude arendamise ajakava? 6](#_Toc169074549)

[1.13. Kuhu pöörduda, et saada rohkem infot reserviturgude kohta? 6](#_Toc169074550)

[2. Reservide võimsusturg 6](#_Toc169074551)

[2.1. Üldine reservide võimsusturu kirjeldus 6](#_Toc169074552)

[2.1.1. Millised on reservide võimsustooted ja milleks Elering neid kasutab? 6](#_Toc169074553)

[2.1.2. Kus toimub võimsustoodetega kauplemine? 7](#_Toc169074554)

[2.1.3. Kuidas toimub igapäevaste võimsustoodete pakkumiste esitamine? 7](#_Toc169074555)

[2.1.4. Kuidas kujuneb hind igale edukale reservi pakkujale? 7](#_Toc169074556)

[2.1.5. Kas reservvõimsuse hind võib olla ka negatiivne? 7](#_Toc169074557)

[2.1.6. Mida turuosaline peab tegema, kui ta pakkumine on edukas? 7](#_Toc169074558)

[2.1.7. Mis juhtub, kui turuosaline ei täida oma kohustusi? 7](#_Toc169074559)

[2.2. FCR reservi tooted 7](#_Toc169074560)

[2.2.1. Kui palju FCR reserve Elering hangib? 7](#_Toc169074561)

[2.2.2. Kes ja kuidas saab pakkuda Eleringile FCR reserve? 7](#_Toc169074562)

[2.2.3. Kas Eesti turuosaline saab FCR reservi pakkuda ka teistesse riikidesse? 7](#_Toc169074563)

[2.2.4. Kas Elering saab kasutada FCR reservipakkujaid teistest riikidest? 8](#_Toc169074564)

[2.2.5. Kuidas toimub igapäevaste võimsustoodete pakkumiste esitamine? 8](#_Toc169074565)

[2.2.6. Kas ja kui palju mõjutab FCR reservide hankimine riikidevahelisi ülekandevõimsusi? 8](#_Toc169074566)

[2.3. aFRR reservi võimsustooted 8](#_Toc169074567)

[2.3.1. Kui palju aFRR reserve (üles/alla) Elering hangib? 8](#_Toc169074568)

[2.3.2. Kes ja kuidas saab pakkuda Eleringile aFRR reservvõimsust? 8](#_Toc169074569)

[2.3.3. Kas Eesti turuosaline saab aFRR reservi võimsustooteid pakkuda ka teistesse riikidesse? 8](#_Toc169074570)

[2.3.4. Kas Elering saab kasutada aFRR reservi võimsustoodete pakkujaid teistest riikidest? 8](#_Toc169074571)

[2.3.5. Kas ja kui palju mõjutab aFRR reservi võimsustoodete hankimine riikidevahelisi ülekandevõimsusi? 8](#_Toc169074572)

[2.4. mFRR reservide võimsustooted 9](#_Toc169074573)

[2.4.1. Kui palju mFRR reserve (üles/alla) Elering hangib? 9](#_Toc169074574)

[2.4.2. Kes ja kuidas saab pakkuda Eleringile mFRR reservvõimsust? 9](#_Toc169074575)

[2.4.3. Kas Eesti turuosaline saab mFRR reservi võimsustooteid pakkuda ka teistesse riikidesse? 9](#_Toc169074576)

[2.4.4. Kas Elering saab kasutada mFRR reservi võimsustoodete pakkujaid teistest riikidest? 9](#_Toc169074577)

[2.4.5. Kas ja kui palju mõjutab mFRR reservi võimsustoodete hankimine riikidevahelisi ülekandevõimsusi? 9](#_Toc169074578)

[2.5. Reservide pikaajaline hankimine 9](#_Toc169074579)

[2.5.1. Miks teeb Elering reservide võimsuse pikaajalise hanke ja millise regulatsiooni alusel? 9](#_Toc169074580)

[2.5.2. Kust leiab rohkem informatsiooni pikaajalise reservide võimsustoodete hanke kohta? 10](#_Toc169074581)

[2.6. Reservide võimsusturgude kulu kujunemine ja kulu katmise skeem, mõju turuosalistele 10](#_Toc169074582)

[2.6.1. Kui suur on reservi võimsustoodete hankimise kulu Eleringile aastal 2025? 10](#_Toc169074583)

[2.6.2. Kuidas mõjutab kulu kujunemist TSO varade kasutamine? 10](#_Toc169074584)

[2.6.3. Kes katab kulu, kui Eesti jaoks vajalikud reservid hangitakse Lätist/Leedust? 10](#_Toc169074585)

[2.6.4. Kes katab kulu, kui Eestis asuvad reservvõimsused katavad Läti/Leedu reservivajadust? 10](#_Toc169074586)

[2.6.5. Kes katab kulu, kui Kiisa Avariielektrijaam pakub reservvõimsusi väljaspoole Eestit? 10](#_Toc169074587)

[2.6.6. Milliste vahenditega katab Elering reservvõimsuste hankimise kulu ja kui suur on mõju turuosalistele? 10](#_Toc169074588)

[3. Reservide energiaturg 11](#_Toc169074589)

[3.1. Üldine reservide energiaturu kirjeldus 11](#_Toc169074590)

[3.1.1. Millised on reservide energiatooted ja milleks Elering neid kasutab? 11](#_Toc169074591)

[3.1.2. Kus toimub reservide energiatoodetega kauplemine? 11](#_Toc169074592)

[3.1.3. Kuidas toimub igapäevaste reservenergia pakkumiste esitamine? 11](#_Toc169074593)

[3.1.4. Kuidas kujuneb hind igale edukale reservi pakkujale? 11](#_Toc169074594)

[3.1.5. Kas on olemas hinnalagi või -põrand? 11](#_Toc169074595)

[3.1.6. Kas reservenergia hind võib olla ka negatiivne? 11](#_Toc169074596)

[3.1.7. Mida turuosaline peab tegema, kui ta pakkumine on edukas? 11](#_Toc169074597)

[3.1.8. Mis juhtub, kui turuosaline ei täida oma kohustusi? 11](#_Toc169074598)

[3.1.9. Kas ja kui palju mõjutab reservi energiatoodete hankimine riikidevahelisi ülekandevõimsusi? 12](#_Toc169074599)

[3.2. aFRR reservid (PICASSO platvorm) 12](#_Toc169074600)

[3.2.1. Kui palju aFRR reservi energiat (üles/alla) Elering ostab? 12](#_Toc169074601)

[3.2.2. Kes ja kuidas saab pakkuda Eleringile aFRR enrgiareserve? 12](#_Toc169074602)

[3.2.3. Kas Eesti turuosaline saab aFRR reservi võimsustooteid pakkuda ka teistesse riikidesse? 12](#_Toc169074603)

[3.2.4. Kas Elering saab kasutada aFRR reservi võimsustoodete pakkujaid teistest riikidest? 12](#_Toc169074604)

[3.3. mFRR reservid (MARI platvorm) 12](#_Toc169074605)

[3.3.1. Kui palju mFRR reservi energiat (üles/alla) Elering ostab? 12](#_Toc169074606)

[3.3.2. Kes saab pakkuda Eleringile mFRR reserve ja mida peab turuosaline tegema, et Eleringile mFRR reservi energiatooteid pakkuda? 12](#_Toc169074607)

[3.3.3. Kas Eesti turuosaline saab mFRR reservi võimsustooteid pakkuda ka teistesse riikidesse? 13](#_Toc169074608)

[3.3.4. Kas Elering saab kasutada mFRR reservi võimsustoodete pakkujaid teistest riikidest? 13](#_Toc169074609)

[3.4. Reservi energiaturgude kulu ja kulu katmise skeem, mõju turuosalistele 13](#_Toc169074610)

[3.4.1. Kui suur on reservenergia hankimise kulu Eleringile hinnanguliselt ja millest see sõltub? 13](#_Toc169074611)

[3.4.2. Kuidas mõjutab kulu kujunemist TSO varade kasutamine? 13](#_Toc169074612)

[3.4.3. Kes katab kulu, kui Eesti jaoks vajalikud reservid käivitatakse teistes riikides? 13](#_Toc169074613)

[3.4.4. Kes katab kulu, kui Eestis asuvad reserve käivitavad teiste riikide süsteemihaldurid? 13](#_Toc169074614)

[3.4.5. Kes katab kulu, kui Kiisa avariielektrijaam pakub reservenergiat väljapoole Eestit? 13](#_Toc169074615)

[3.4.6. Milliste vahenditega katab Elering reservenergia ostmise kulu ja kui suur on mõju turuosalistele ? 13](#_Toc169074616)

[4. Turujärelevalve 14](#_Toc169074617)

[4.1. Millised õigusaktid reguleerivad reserviturgude järelevalvet? 14](#_Toc169074618)

[4.2. Miks on turujärelevalve vajalik? 14](#_Toc169074619)

[4.3. Mis on turumanipulatsioon? 14](#_Toc169074620)

[4.4. Mis on siseinfoga kauplemine? 14](#_Toc169074621)

[4.5. Kes teostab turujärelevalvet? 14](#_Toc169074622)

[4.6. Kuhu pöörduda, et saada abi ja juhiseid, et vältida turureeglite rikkumist? 14](#_Toc169074623)

[4.7. Kuhu teatada turujärelevalve reeglite rikkumisest? 14](#_Toc169074624)

[4.8. Mis juhtub peale rikkumisest teatamist? 14](#_Toc169074625)

# Üldised põhimõtted

## Miks on täiendavad tooted Eesti ja Baltimaade reserviturgudel vajalikud?

Täiendavate reservturgude toodete kasutuselevõtmine on vajalik kahel põhjusel: energiajulgeoleku tagamiseks eraldumine Venemaa sagedusalast ja taastuvenergia osakaalu kasv elektrisüsteemis.

Hetkel on Balti elektrisüsteemid ühendatud Venemaa ja Valgevenega ühisesse elektrisüsteemi ja Balti süsteemihalduritel on vajadus kasutada elektrisüsteemi tasakaalustamiseks vaid käsitsi käivituvat sagedusreservitoodet (mFRR).

2025. aasta veebruaris ühendame Balti elektrisüsteemid Venemaa hoitavast sagedusalast lahti ja ühineme Mandri-Euroopa sagedusalaga (CESA – Continental European Synchronous Area) ning meile hakkavad kehtima CESA sagedusala reeglid ning Euroopa Komisjoni määruses (EU) 2017/1485[[1]](#footnote-2) kehtestatud elektrisüsteemi käitlemise, sh tasakaalustamise reeglid.

Selle tarbeks on viidud ellu arendused, läbi mille oleme saavutanud võimekused, et Baltimaade elektrisüsteem on võimeline talitlema ka iseseisvalt saartalituses. Üheks oluliseks komponendiks antud juhtimise võimekuse juures nii saartalituses kui ka CESA sagedusalas on kiiresti reageerivate reservide olemasolu.

Eelnevast tulenevalt, et tagada elektrisüsteemis piisav süsteemi juhtimisvõimekus (igal ajahetkel tagada süsteemi sagedus) tuleb ühe olulise muudatusena Balti süsteemihalduritele juurde vajadus ja kohustus kasutada lisaks olemasolevale mFRR tootele elektrisüsteemi tasakaalustamiseks ka automaatselt käivituvat sagedusreservitoodet (aFRR) ja sageduse hoidmise reserve (FCR) ning osta reservide võimsust ehk valmisolekut.

See annab ka kohalikele elektritootmise võimsustele täiendava võimaluse pakkuda oma tootmisvõimekustega reservide tooteid ja osaleda erinevatel turgudel konkurentsipõhiselt ning tagada juhitavatele toomisvõimekustele täiendav rahavoog.

Ajalooliselt on elektrisüsteem üles ehitatud juhitavatele tootmisvõimsustele, mida juhiti selle alusel, kui palju tarbimist prognoositi. Tulenevalt üha suurenevast taastuvenergia ehk ilmastikust sõltuvast tootmise osakaalust peab lisaks tarbimisele prognoosima ka elektri tootmist. See muudab elektrisüsteemi juhtimise keerulisemaks ja vaja läheb suuremas mahus kiiresti reguleeritavaid reserve, et “prognoosivigu” ehk tarbimise/tootmise ebabilanssi sageduse hoidmiseks tasandada.

## Millised regulatsioonid käsitlevad reserviturge?

* Euroopa Komisjoni määrus (EU) 2017/1485 (SOGL) seab nõuded süsteemihalduritele, millistes piirides peab elektrisüsteemi tasakaalu tagama ja milliseid sagedusreservide koguseid võimsuseid hankides tagama.
* Euroopa Komisjoni määrus (EU) 2017/2195[[2]](#footnote-3) (EBGL) kirjeldab tooteid ja turuplatvorme, mida süsteemihaldurid saavad kasutada elektrisüsteemi tasakaalu tagamiseks. Lisaks käsitletakse reegleid reservide võimsuse ostmiseks juhuks, kui reservide võimsuse jaoks broneeritakse ülekandevõimsust ja seatakse ebabilansi arveldamise reegleid.
* Eesti elektrituruseadus[[3]](#footnote-4) seab kohustused ja annab õigused süsteemihaldurile süsteemi juhtimiseks ja tasakaalustamiseks

## Kuidas on Eesti reserviturud ühendatud teiste riikide reserviturgudega?

Hetkel on kolme Balti riigi peale loodud ühine mFRR turg CoBa. Pärast sünkroniseerimist on olukord mõnevõrra teine:

* Balti süsteemihaldurite vahel luuakse ühine reservide võimsuse hankimise turg, kus hangitakse koos kolmest Balti hinnapiirkonnast FCR, aFRR ja mFRR võimsuste valmisolek.
* Balti süsteemihaldurid liituvad üleeuroopalise mFRR reguleerimisenergia platvormiga MARI. Olenevalt, millise tempoga liituvad platvormiga teised Euroopa riigid, on võimalik mFRR energiaga kauplemine üle kogu Euroopa.
* Balti süsteemihaldurid liituvad üleeuroopalise aFRR reguleerimisenergia platvormiga PICASSO. Olenevalt, millise tempoga liituvad platvormiga teised Euroopa riigid, on võimalik aFRR energiaga kauplemine üle kogu Euroopa.

## Milliseid reservitooteid Elering hankima hakkab?

Elering kasutab süsteemi juhtimiseks sageduse hoidmise reserve (Frequency Containment Reserve – FCR), automaatselt ja käsitsi käivitatavaid sageduse taastamise reserve (Automatic Frequency Restoration Reserves– aFRR) (Manual Frequency Restoration Reserves– mFRR).

## Miks Elering ei hangi asendusreserve (Replacement Reserve -RR)?

Balti süsteemihaldurid on kokku leppinud ühise sageduse juhtimise ja süsteemi tasakaalustamise reeglistiku. Kokkuleppe järgi kasutatakse Balti ühise sageduse juhtimise alal (LFC- *Baltic Load Frequency Control Block*) süsteemi tasakaalustamiseks FCR, aFRR ja mFRR tooteid, mis täiendavad üksteist ja tagavad süsteemi paindlikkuse nii lühi- kui pikaajaliste häiringute kontekstis.

Balti süsteemihaldurid ei ole näinud vajadust asendusreservi (RR) toodete järele, sest RR toodete kasutamise eesmärgiks saaks vastavalt RR toote parameetritele olla mFRR toote asendamine. See aga suurendaks kokku hangitavate reservide kogust ja kulusid lõpptarbijale. Balti süsteemihaldurid on analüüsides leidnud, et mFRR on piisav toode tagamaks reguleerimisenergiat ka pikemate avariide korral.

## Kuidas kujuneb reserviturgude maht?

FCR reservide maht kujuneb Mandri-Euroopa töörühma analüüsi põhjal, mis hindab kogu Euroopa sagedusala jaoks vajalike reservide hulka.

aFRR ja mFRR reservide kogus määratakse igapäevaselt Balti süsteemihaldurite koostatud metoodika järgi[[4]](#footnote-5). Hangitavad aFRR ja mFRR kogused on määratud selliselt, et Balti süsteemihalduritel on võimalik süsteemi tasakaalustada vastavalt Mandri-Euroopa sagedusala ning Euroopa Komisjoni määruses (EU) 2017/1485 (SOGL) defineeritud tasakaalustamise normidele. Reservi vajadus sõltub süsteemi suurima elemendi võimalikust häirest (näiteks Eestis Estlink 2) ja juhitamatute toomisvõimsuste (tuul/päike) osakaalust.

## Millised on reservituru etapid ja kuidas need sobituvad päev-ette ja päevasiseste turgude ajagraafikusse?

Reserviturud toimuvad laias laastus kahes eraldiseisvas etapis. Esimene etapp on reservide **võimsusturg**, mis tagab Balti süsteemihalduritele piisava koguse reservide **valmisoleku järgmisel päeval**, et toime tulla kõikvõimalike häiringute ja avariidega elektrisüsteemis. Teine etapp on **süsteemi tasakaalustamise** etapp, kus olemasolevaid reserve kasutatakse aktiivselt süsteemi tasakaalustamiseks, jälgides pidevalt süsteemi olukorda ja edastades reservide pakkujatele vastavaid aktiveerimiskorraldusi.

Reservide võimsusturul hangitakse vajalike reservide kogus igal hommikul järgmiseks ööpäevaks korraga. Võimsusturu esimeses etapis hangitakse vajalik FCR reservide kogus. Kui FCR reservide turu tulemused on selgunud, hangitakse järgnevalt vajalik aFRR ja mFRR võimsus ühekorraga. Peale aFRR/mFRR oksjonit toimub tavaline päev-ette turg ja päevasisene turg, kus turuosalistel on võimalik kaubelda elektrienergiaga. Reservide energiaturg ehk süsteemi tasakaalustamise etapp (reservide käivitamine) toimub jooksvalt päev läbi vastavalt süsteemi tasakaalule ja toimunud avariidele.

## Kas reservide hankimisel on mõju ülekandevõimsustele?

Jah, Eesti ja Läti piiril reserveeritakse EBGL artikkel 41(1) metoodika kohaselt aFRR ja mFRR võimustoodete jaoks ülekandevõimsusi. Päev-ette turule ning päevasisesele kauplemisele jääv ülekandevõimsus on selle võrra väiksem. Üldjuhul on lubatud broneerida kuni 50% kogu ülekandevõimsusest reservidele, kuid tõenäoliselt jääb see number enamasti tunduvalt madalamale tasemele.

## Miks ja kuidas Elering hangib pikaajalisi reserve?

Võttes arvesse reservide vajaduse nõudeid peale Euroopa sünkroonalaga liitumist ning arvestades Eesti taastuvenergia eesmärki toota 2030. aastaks piisavalt taastuvelektrit, et katta 100% Eesti elektritarbimisest, näitavad arvutused suurenenud reservide vajadusi 2030. aastaks. Lisaks on viiteid, et Eesti süsteemis on turult väljumas mitmed olemasolevad reservide pakkumise võimekusega soojuselektrijaamad. Pikaajaliselt plaanib Elering hankida sagedusreserve seetõttu, et hetkel konkreetsete toodete turg puudub ja investoritel puudub kindlus turule sisenemiseks, kuna on keeruline tulusid pikaajaliselt prognoosida. Rohkem infot hanke kohta: [<https://www.elering.ee/sagedusreservide-pikaajaline-hange>.](https://www.elering.ee/sagedusreservide-pikaajaline-hange)

## Millise regulatsiooni alusel ja mis perioodil võivad süsteemihaldurid omada varasid, mis saavad pakkuda reservitooteid?

Euroopa elektrituru reformiga anti Balti riikidele erand, mille alusel süsteemihalduritel on perioodil kuni kolm aastat pärast sünkroniseerimist õigus kasutada nendega seotud varasid, et vähendada turult hangitavate reservide mahtu. Selle eesmärk on vältida olukorda, kus reservide hankimise kulu bilansihaldurite jaoks liiga suureks kasvab. Süsteemihalduritega seonduvad varad mida turgude avamisel reserviturgudel kasutatakse on Kiisa avariireservelektrijaam Eestis, Läti süsteemihalduri akud Lätis (2025. aasta lõpus) ning Leedu süsteemihalduriga seotud akud Leedus. Antud varade kasutamine erandina tagab, et sünkroonala vahetamiseks ja saartalituseks vajalikud võimekused uute turutoodete osas on suurema kindlusega selleks perioodika tagatud.

## Kuidas mõjutab Kiisa avariielektrijaam Eleringi poolt hangitavaid reservitoodete koguseid?

Selleks, et energiasüsteemi muutus ja toodete kasutuselevõtmine toimuks võimalikult etteprognoositavalt on Baltikumi süsteemihaldurid saanud erandi kuni 3 aasta jooksul peale sünkroniseerimist kasutada reservide vajaduse mahu hindamisel ka olemasolevaid süsteemihaldurite varasid. Elering arvestab Kiisa võimsuse olemasoluga reservide hankimisel ja selle võrra on Eleringi poolt hangitav Balti LFC ploki Eesti osa mFRR üles suunas reservist väiksem (kuid mitte rohkem, kui Kiisa tootmisvõimsus ehk 250 MW). Antud lahendus on ühiskonnale hinna mõttes kõige optimaalsem, kuna ei tule hankida turu avanemisel korraga liiga palju reserve korraga. Reservide käivitamisel Kiisa reservturu kontekstis käivitatakse kõige viimase ressursina, millest tulenevalt on tema mõju turule viidud võimalikult väikseks.

## Milline on reserviturgude arendamise ajakava?

Balti süsteemihaldurid on avalikustanud ja uuendavad regulaarselt Balti sagedusreservide teekaarti, millega on võimalik tutvuda Eleringi veebilehel: [<https://www.elering.ee/sagedusreservide-turg>.](https://www.elering.ee/sagedusreservide-turg)

## Kuhu pöörduda, et saada rohkem infot reserviturgude kohta?

Juhul kui käesolevas dokumendis ja Eleringi veebilehel kirjas olevad vastused ei paku ammendavad infot, palume pöörduda [reservid@elering.ee](mailto:reservid@elering.ee) .

# Reservide võimsusturg

## Üldine reservide võimsusturu kirjeldus

### Millised on reservide võimsustooted ja milleks Elering neid kasutab?

Elering on koos teiste Balti süsteemihalduritega välja töötanud ühtse elektrisüsteemi tasakaalustamise kontseptsiooni, mille kohaselt kasutatakse süsteemi tasakaalustamisel FCR, aFRR ja mFRR tooteid. Toodetega tagatakse süsteemi tasakaal erinevate prognoosivigade ja häiringute kontekstis, näiteks lähtuvalt turuosaliste prognoosivigadest, elektrijaamade avariidest ning ülepiiriliste võimsuste avariidest. Võimsusturu põhimõtted on kirjas Balti regulaatorite poolt kooskõlastatud EBGL artiklite 33(1), 38(1) ja 41(1) metoodikates, mis on leitavad Eleringi veebilehel: https://www.elering.ee/sagedusreservide-turg.

### Kus toimub võimsustoodetega kauplemine?

Balti süsteemihaldurid on arendamas Balti ühist sagedusreservide hankimise platvormi, kus hangitakse FCR, aFRR ja mFRR reservid kõigi kolme Balti süsteemihalduri jaoks ühiselt.

### Kuidas toimub igapäevaste võimsustoodete pakkumiste esitamine?

Igas Balti riigis asuvad turuosalised, kes soovivad FCR, aFRR ja mFRR reserve pakkuda, esitavad pakkumise selle riigi süsteemihaldurile, kus teenust osutavad varad asuvad. Pakkumiste esitamise andmevahetuse standardid ja reeglid avalikustab Elering oma veebilehel[[5]](#footnote-6) Süsteemihaldur ja turuosaline lepivad kokku pakkumiste esitamise jaoks vajaliku andmevahetuse.

### Kuidas kujuneb hind igale edukale reservi pakkujale?

Reservide hind kujuneb marginaalhinnapõhiselt, see tähendab kõige kallima vastu võetud pakkumise järgi. Minimaalne hind, millega saab pakkumisi esitada, on 0 (€/MW/h) ning maksimaalne võimalik pakkumise hind on võrdne päev-ette turu hinnalaega.

### Kas reservvõimsuse hind võib olla ka negatiivne?

Reservvõimsuse turule on minimaalne võimalik pakkumise hind 0 (€/MW)/h ehk negatiivset hinda tekkida ei saa.

### Mida turuosaline peab tegema, kui ta pakkumine on edukas?

Juhul, kui turuosaline on reservide võimsusturul edukas ja tema pakkumine võetakse vastu kas osaliselt või täies mahus, tekib tal kohustus teha vastavas mahus pakkumine PICASSO (aFRR) või MARI (mFRR) reservide energiaturu platvormile.

### Mis juhtub, kui turuosaline ei täida oma kohustusi?

Juhul, kui turuosaline ei suuda oma kohustusi täita, on tal võimalik otsida kokkuleppeid teiste turuosalistega, kellele saab oma kohustuse üle anda. Juhul, kui turuosaline ei leia ühtegi teist turuosalist, kellele oma kohustusi üle anda ja tal ei õnnestu võimsusturult saadud kohustust täita, menetlevad olukorda süsteemihaldurid. Süsteemihaldurid vaatlevad iga juhust eraldi ning määravad vastavalt menetluse tulemusele meetme, milleks võib muu hulgas olla rahatrahv või turuosalise eelkvalifitseerimise staatuse peatamine.

## FCR reservi tooted

### Kui palju FCR reserve Elering hangib?

Hangitava sageduse hoidmise reservi (FCR) kogus sõltub Mandri-Euroopa sünkroonala iga-aastasest analüüsist, kus dimensioneeritakse sünkroonalale vajalik FCR kogus. Kogu sünkroonalale vajalik FCR kogus jagatakse mõtteliselt LFC plokkidel vahel ära ja igas LFC plokis tekib kohustus vastav FCR kogus tagada. Indikatiivselt hangitakse Balti LFC plokis 2025. aastal kokku igaks tunniks 35 MW FCR võimsust, kuid täpne hangitav kogus selgub 2024. aasta teises pooles kui Mandri-Euroopa töörühm teostab dimensioneerimise ning FCR koguse jaotamise.

### Kes ja kuidas saab pakkuda Eleringile FCR reserve?

FCR reserve saavad pakkuda kõik turuosalised (tootjad, tarbijad, salvestid jne), kelle seadmed täidavad vastavad tehnilised nõuded[[6]](#footnote-7) ja sõlmivad Eleringiga FCR teenuse osutamise lepingu. Tehniliste nõuete täitmist tuleb turuosalistel demonstreerida eelkvalifitseerimise protsessis, mille käigus veendutakse, et seadmed on FCR teenuse osutamiseks sobilikud. Eelkvalifitseerimise kohta vajalik info on leitav Eleringi veebilehel: <https://www.elering.ee/sagedusreservid>.

### Kas Eesti turuosaline saab FCR reservi pakkuda ka teistesse riikidesse?

Alates sünkroniseerimise hetkest hangitakse FCR reservvõimsuskolmes Balti riigis ühiselt, kus igas Balti riigis asuvad turuosalised saavad teha pakkumisi ühise Balti süsteemihaldurite FCR võimsuse nõudluse rahuldamiseks. Balti riikide välispiiridel pole sünkroniseerimise hetkest alates ette nähtud FCR reservidega kauplemist.

### Kas Elering saab kasutada FCR reservipakkujaid teistest riikidest?

Elering saab kasutada Balti riikides pakutavaid FCR reservvõimsusi. Balti riikide välispiiridel pole sünkroniseerimise hetkest alates ette nähtud FCR reservidega kauplemist. Mandri-Euroopa sagedusalas on FCR reserv kõigi liikmete vahal jagatud, mis tähendab, et kui sünkroonala sagedus muutub üle lubatud piiri, siis kõik FCR reservid peavad aktiveerima ja pakkuma FCR tuge sagedusalale.

### Kuidas toimub igapäevaste võimsustoodete pakkumiste esitamine?

Igas Balti riigis asuvad turuosalised, kes soovivad FCR reserve pakkuda, esitavad pakkumise selle riigi süsteemihaldurile, kus teenust osutavad varad asuvad. Pakkumiste esitamise andmevahetuse standardid ja reeglid[[7]](#footnote-8) avalikustab Elering oma veebilehel: https://www.elering.ee/sagedusreservid. Süsteemihaldur ja turuosaline lepivad kokku pakkumiste esitamise jaoks vajaliku andmevahetuse.

### Kas ja kui palju mõjutab FCR reservide hankimine riikidevahelisi ülekandevõimsusi?

FCR reservidele ei broneerita ülekandevõimsusi, sest avarii korral asendatakse FCR kõige kiiremas korras aFRR ja mFRR käivitamisega, mis tähendab et võimalik liinide ülekoormamine on väga lühiajaline. Seega FCR hankimine ei mõjuta turgudel (päev-ette turul, päevasisesel turul jne) kasutatava ülekandevõimsuse kogust.

## aFRR reservi võimsustooted

### Kui palju aFRR reserve (üles/alla) Elering hangib?

Elering ostab aFRR reserve üheskoos teiste Balti süsteemihalduritega. Summaarne aFRR nõudlus on igaks tunniks ligikaudu 90-120 MW olenevalt prognoositud süsteemi olukorrast. Ajaperioodideks, kus on ette näha suuri muutusi tarbimises või taastuvenergia toodangus, on vajalik osta suurem kogus aFRR reserve. Balti süsteemihaldurid on koostanud Balti reserviturgude dimensioneerimise prognoosi. Dimensioneerimise prognoos näitab indikatiivselt Balti süsteemihaldurite nõudlusi avataval reservide võimsusturul eelolevateks aastateks:[<https://www.elering.ee/sagedusreservide-turg>.](https://www.elering.ee/sagedusreservide-turg)

### Kes ja kuidas saab pakkuda Eleringile aFRR reservvõimsust?

aFRR reserve saavad pakkuda kõik turuosalised (tootjad, tarbijad, salvestid jne), kelle seadmed täidavad vastavad tehnilised nõuded ning sõlmivad Eleringiga aFRR teenuse osutamise lepingu. Tehniliste nõuete täitmist tuleb turuosalistel demonstreerida eelkvalifitseerimise protsessis, mille käigus veendutakse, et seadmed on aFRR teenuse osutamiseks sobilikud. Eelkvalifitseerimise osas vajalik info on leitav Eleringi veebilehel: [<https://www.elering.ee/sagedusreservid>.](https://www.elering.ee/sagedusreservid)

### Kas Eesti turuosaline saab aFRR reservi võimsustooteid pakkuda ka teistesse riikidesse?

Alates sünkroniseerimise hetkest hangitakse aFRR reservvõimsust kolmes Balti riigis ühisel platvormil, kus igas Balti riigis asuvad turuosalised saavad teha pakkumisi iga Balti süsteemihalduri nõudluse rahuldamiseks. Balti riikide välispiiridel pole sünkroniseerimise hetkest alates ette nähtud aFRR reservidega kauplemist.

### Kas Elering saab kasutada aFRR reservi võimsustoodete pakkujaid teistest riikidest?

Alates sünkroniseerimise hetkest hangitakse aFRR reservvõimsust kolmes Balti riigis ühisel platvormil, kus igas Balti riigis asuvad turuosalised saavad teha pakkumisi iga Balti süsteemihalduri nõudluse rahuldamiseks. Balti riikide välispiiridel pole sünkroniseerimise hetkest alates ette nähtud aFRR reservidega kauplemist.

### Kas ja kui palju mõjutab aFRR reservi võimsustoodete hankimine riikidevahelisi ülekandevõimsusi?

Kuna Eesti-Soome piiril aFRR-iga ei kaubelda, ei mõjuta aFRR turg sellel piiril turgudel (päev-ette turul, päevasisesel turul jne) kasutatava ülekandevõimsuse kogust.

Eesti ja Läti piiril broneeritakse vastavalt EBGL artikkel 41(1) metoodikale aFRR võimsustoodete jaoks ülekandevõimsusi ning päev-ette turule ning päevasisesele kauplemisele jääv ülekandevõimsus on selle võrra väiksem. aFRR toodetele eraldatud ülekandevõimsus jääb 100 MW piiresse.

## mFRR reservide võimsustooted

### Kui palju mFRR reserve (üles/alla) Elering hangib?

Elering ostab mFRR reserve üheskoos teiste Balti süsteemihalduritega. Summaarne mFRR nõudlus on igaks tunniks ligikaudu 720 kuni 860 MW üles ja 490 kuni 700 MW alla olenevalt prognoositud süsteemi olukorrast. Hangitava mFRR võimsuse kogus sõltub eelkõige prognoositud tootmis- ja ülekandevarade tööst ja võimalikest avariide suurusest. Balti süsteemihaldurid on koostanud Balti reserviturgude prognoosi, kus on indikatiivselt näidatud oodatud reserviturgude mahud eelolevateks aastateks:  
[<https://www.elering.ee/sagedusreservide-turg>.](https://www.elering.ee/sagedusreservide-turg)

### Kes ja kuidas saab pakkuda Eleringile mFRR reservvõimsust?

mFRR reserve saavad pakkuda kõik turuosalised (tootjad, tarbijad, salvestid jne), kelle seadmed täidavad vastavad tehnilised nõuded ja sõlmivad Eleringiga mFRR teenuse osutamise lepingu. Tehniliste nõuete täitmist tuleb turuosalistel demonstreerida eelkvalifitseerimise protsessis, mille käigus veendutakse, et seadmed on mFRR teenuse osutamiseks sobilikud. Eelkvalifitseerimise kohta vajalik info on leitav Eleringi veebilehel: [<https://www.elering.ee/sagedusreservid>.](https://www.elering.ee/sagedusreservid)

### Kas Eesti turuosaline saab mFRR reservi võimsustooteid pakkuda ka teistesse riikidesse?

Alates sünkroniseerimise hetkest hangitakse mFRR reservvõimsust kolmes Balti riigis ühisel platvormil, kus igas Balti riigis asuvad turuosalised saavad teha pakkumisi iga Balti süsteemihalduri nõudluse rahuldamiseks. Balti riikide välispiiridel pole sünkroniseerimise hetkest alates ette nähtud mFRR reservidega kauplemist.

### Kas Elering saab kasutada mFRR reservi võimsustoodete pakkujaid teistest riikidest?

Alates sünkroniseerimise hetkest hangitakse mFRR reservvõimsust kolmes Balti riigis ühisel platvormil, kus igas Balti riigis asuvad turuosalised saavad teha pakkumisi iga Balti süsteemihalduri nõudluse rahuldamiseks. Balti riikide välispiiridel pole sünkroniseerimise hetkest alates ette nähtud mFRR reservidega kauplemist.

### Kas ja kui palju mõjutab mFRR reservi võimsustoodete hankimine riikidevahelisi ülekandevõimsusi?

Kuna Eesti-Soome piiril mFRRiga ei kaubelda, ei mõjuta mFRR turg sellel piiril turgudel (päev-ette turul, päevasisesel turul jne) kasutatava ülekandevõimsuse kogust.

Eesti ja Läti piiril reserveeritakse EBGL artikkel 41(1) metoodika kohaselt[[8]](#footnote-9) mFRR võimustoodete jaoks ülekandevõimsusi ja päev-ette turule ning päevasisesele kauplemisele jääv ülekandevõimsus on selle võrra väiksem. Üldjuhul on lubatud broneerida kuni 50% kogu ülekandevõimsusest reservidele, kuid tõenäoliselt jääb see number enamasti tunduvalt madalamale tasemele.

## Reservide pikaajaline hankimine

### Miks teeb Elering reservide võimsuse pikaajalise hanke ja millise regulatsiooni alusel?

Võttes arvesse reservide vajaduse nõudeid peale Euroopa sünkroonalaga liitumist ning arvestades Eesti taastuvenergia eesmärki toota 2030. aastaks piisavalt taastuvelektrit, et katta 100% Eesti elektritarbimisest, näitavad arvutused suurenenud reservide vajadusi 2030. aastaks. Reservide nõuded on dünaamilised ja võivad muutuda sõltuvalt paigaldatud taastuvvõimsusest ning muudest olulistest tootmis- või tarbimisfaktoritest. Lisaks on viiteid, et Eesti süsteemis on turult väljumas mitmed olemasolevad reservide pakkumise võimekusega soojuselektrijaamad. Kuna täna selliste reservvõimsuste toodete turg puudub, on keeruline tulusid prognoosida ja investoritel puudub kindlus turule sisenemiseks. Euroopa õigusaktid lubavad sagedusreserve hankida maksimaalselt üks päev ette maksimaalselt üheks päevaks korraga. Balti riikidele on määruses 2019/943 antud selles osas erand õigusega hankida reservide võimsust kuni kaheksaks aastaks ette alates sünkroniseerimisest Mandri-Euroopa sagedusalaga. Elering korraldab riigihanke mFRR toote tagamiseks. Hanke objektiks on kahepoolne CfD (C*ontract for Difference* – hinnavaheleping), kus eduka(te)le pakkuja(te)le garanteeritakse nende küsitud hind. Lepingu hinnalepe on kahepoolne, mis tähendab seda, et kui turuhind kujuneb lepinguhinnast kõrgemaks, on teenusepakkuja kohustatud hinnavahe Eleringile hüvitama. Rohkem infot https://www.elering.ee/sagedusreservide-pikaajaline-hange.

### Kust leiab rohkem informatsiooni pikaajalise reservide võimsustoodete hanke kohta?

Reservvõimsuste pikaajalise hanke kohta leiab täpsemat infot Elering veebilehelt: <https://www.elering.ee/sagedusreservide-pikaajaline-hange> või pöördudes päringuga meiliaadressile [reservid@elering.ee](mailto:reservid@elering.ee)

## Reservide võimsusturgude kulu kujunemine ja kulu katmise skeem, mõju turuosalistele

### Kui suur on reservi võimsustoodete hankimise kulu aastal 2025?

Reservide võimsustoodete hankimise kulu on täpselt väga keeruline hinnata enne turu avanemist ja sõltub paljudest asjaoludest: kui paljud turuosalised hakkavad aktiivselt reservide võimsusturul osalema, kuidas on nende pakkumised hinnastatud ja millised on hinnad teistel turgudel (päev-ette ja päevasisene turg). Eleringi analüüs on näidanud, et reservide kulu, mis makstakse reservide pakkujatele (sh. Eestis paiknevatele) võib jääda vahemikku 40 kuni 100 miljonit eurot aastas.

### Kuidas mõjutab kulu kujunemist TSO varade kasutamine?

Süsteemihaldurite analüüsid on näidanud, et TSO varade kasutamine mõjutab oluliselt kulusid reservide hankimiseks, vähendades seda kümnete miljonite eurode võrra aastas. Seega on tegu olulise meetmega, et turu algusajal bilansihaldurite jaoks kulud kontrolli all hoida seni, kuni turul on piisavalt reservide pakkumist, et tagada varustuskindlus piisava konkurentsi tingimustes ehk taskukohase hinnaga.

### Kes katab kulu, kui Eesti jaoks vajalikud reservid hangitakse Lätist/Leedust?

Balti süsteemihaldurid katavad ühiselt hangitud sagedusreservide kulusid proportsionaalselt vastavalt sellele, kui palju iga üksik Balti süsteemihaldur panustab üldisesse reservide vajadusse. Kui Lätis ja/või Leedus võetakse vastu reservide pakkumisi, mida on vaja eelkõige Eesti reservide vajaduse katmiseks, siis katab need kulud Elering.

### Kes katab kulu, kui Eestis asuvad reservvõimsused katavad Läti/Leedu reservivajadust?

Balti süsteemihaldurid katavad ühiselt hangitud sagedusreservide kulusid proportsionaalselt vastavalt sellele, kui palju iga üksik Balti süsteemihaldur panustab üldisesse reservide vajadusse. Kui Eestis võetakse vastu reservide pakkumisi, mida on vaja eelkõige Läti või Leedu reservide vajaduse katmiseks, siis katab need kulud vastavalt Läti või Leedu süsteemihaldur.

### Kes katab kulu, kui Kiisa Avariielektrijaam pakub reservvõimsusi väljaspoole Eestit?

Kiisa avariielektrijaam on kiiresti käivituv ja ei pea reservide võimsuse pakkumiseks töös olema, seega ei ole Kiisal võimsuse tagamise osutamisel jooksvaid kulusid.

### Milliste vahenditega katab Elering reservvõimsuste hankimise kulu ja kui suur on mõju turuosalistele?

Sagedusreservide hankimisega seonduvad kulud kaetakse selleks loodud tariifi kaudu, mida maksavad bilansihaldurid vastavalt nende portfelli tootmise ja tarbimise kogustele. Kulu indikatiivne suurus on vahemikus 4-7 €/MWh. Täpse tariifi avaldab Elering oktoobris 2024 ja see hakkab kehtima jaanuarist 2025. Tariifi muudetakse lähtuvalt tegelikest kuludest sellest 2 kuud ette teatades.

# Reservide energiaturg

## Üldine reservide energiaturu kirjeldus

### Millised on reservide energiatooted ja milleks Elering neid kasutab?

Elering kasutab süsteemi tasakaalustamiseks automaatselt (aFRR) ja käsitsi (mFRR) käivitatavaid sageduse taastamise reserve (vaata ka vastus küsimusele 1.4).

### Kus toimub reservide energiatoodetega kauplemine?

Sünkroniseerimise hetkeks (veebruar 2025) liituvad Balti süsteemihaldurid üleeuroopaliste MARI (oktoober 2024) ja PICASSO platvormidega, mille kaudu käib vastavalt mFRR ja aFRR reservide energiapakkumistega kauplemine ja aktiveerimine. MARI ja PICASSO platvormidel toimub aFRR ja mFRR energia aktiveerimiseks optimeerimine üle kogu Euroopa ehk riikidevahelise ülekandevõimsuse olemasolul on kauplemine võimalik kõikide riikidega, kes on platvormidega liitunud. Kauplemine toimub igaks 15 minutiks.

MARI ja PICASSO platvormide tööpõhimõtted on kirjeldatud Euroopa energeetikaregulaatorite ühenduse (ACER) poolt kooskõlastatud EBGL artiklite 20(1) ja 21(1) alusel tehtud metoodikates, mis on leitav ACER veebilehelt: <https://www.acer.europa.eu/electricity/market-rules/electricity-balancing/balancing-energy-platforms>.

### Kuidas toimub igapäevaste reservenergia pakkumiste esitamine?

Juhul, kui turuosaline on edukas sagedusreservide võimsusturul, on MARI ja/või PICASSO platvormile pakkumise tegemine vastavad koguse ulatuses kohustuslik.

Pakkumise võivad teha ka need turuosalised, kes võimsusturul ei osalenud või ei olnud seal edukad. Reserve pakkuvad turuosalised peavad esialgse pakkumise energiaturu platvormidele MARI ja PICASSO tegema eelmise päeva kella 16.30ks ning lõpliku pakkumise hiljemalt samal päeval 25 minutit enne perioodi algust.

### Kuidas kujuneb hind igale edukale reservi pakkujale?

Raha maksavad süsteemihaldurid vaid aktiveeritud pakkumiste eest ja aktiveerimine algab odavaimast pakkumisest marginaalhinna põhiselt.

### Kas on olemas hinnalagi või -põrand?

Euroopa regulaatorite ühendus ACER kooskõlastab vastavalt EBGL artikkel 30(1) metoodika, millega seatakse reservienergia turu hinnalagi ja põrand. ACER otsust muudatusettepaneku osas on oodata augustis 2024[[9]](#footnote-10), ning eeldatav reserviteenuste energiapakkumiste hinnalagi saab olema 15 000 EUR/MWh ja hinnapõrand -15 000 EUR/MWh.

### Kas reservenergia hind võib olla ka negatiivne?

Jah, hind võib olla ka negatiivne (minimaalselt -15 000 eurot/MWh).

### Mida turuosaline peab tegema, kui ta pakkumine on edukas?

Garanteerima, et tema seade täidab süsteemihalduri tellimuse vastavalt kokkuleppele (koormub üles või alla kokkulepitud ajal ja kiirusega). Tehnilised nõuded reservide pakkumisele on toodud Eleringi veebilehel: https://www.elering.ee/sagedusreservid.

### Mis juhtub, kui turuosaline ei täida oma kohustusi?

Süsteemihaldurid jälgivad elektrisüsteemi olukorda reaalajas. Juhul, kui käivitatud reserv ei anna oodatud tulemust süsteemi tasakaalustamiseks, võtab süsteemioperaator vastu otsuse järgmise meetme kasutuselevõtuks süsteemi tasakaalu viimiseks (näiteks aktiveerib järgmise pakkuja).

Kui turuosalisel ei õnnestu võimsusturult saadud kohustust täita, hakkavad olukorda menetlema süsteemihaldurid. Süsteemihaldurid vaatlevad iga juhust eraldi ja määravad vastavalt menetluse tulemusele vajalikud meetmed, milleks võib muu hulgas olla rahatrahv või turuosalise eelkvalifitseerimise staatuse peatamine.

### Kas ja kui palju mõjutab reservi energiatoodete hankimine riikidevahelisi ülekandevõimsusi?

Reservenergia kasutamine teisest piirkonnast on võimalik ainult vaba ülekandevõimsuse olemasolul. Balti riikide vahel reservenergia vahendamiseks on vajalik ülekandevõimsus juba reserveeritud reservide võimsusturu tulemuste alusel.

## aFRR reservid (PICASSO platvorm)

### Kui palju aFRR reservi energiat (üles/alla) Elering ostab?

Automaatselt käivituvate sageduse taastamise reservide (aFRR) ostetav energia ehk käivitatav kogus sõltub süsteemi olukorrast, mida eelkõige mõjutab tootmis- ja tarbimisprognooside täpsus, ja avariidest süsteemis. Balti süsteemihaldurite prognoos aFRR vajaduse kohta on avaldatud Eleringi veebilehel: <https://www.elering.ee/sagedusreservide-turg>. Peale turu avanemist avaldatakse käivitatud kogused ENTSO-E Transparency platvormil, mis on leitav https://transparency.entsoe.eu/.

### Kes ja kuidas saab pakkuda Eleringile aFRR enrgiareserve?

aFRR reserve saavad pakkuda kõik turuosalised (tootjad, tarbijad, salvestid jne), kelle seadmed täidavad vastavad tehnilised nõuded ja sõlmivad Eleringiga aFRR teenuse osutamise lepingu. Turuosalised, kes tegid eduka pakkumise aFRR võimsusturul, on kohustatud tegema pakkumise ka PICASSO energiaplatvormile. Tehniliste nõuete täitmist tuleb turuosalistel demonstreerida eelkvalifitseerimise protsessis, mille käigus veendutakse, et seadmed on aFRR teenuse osutamiseks sobilikud. Eelkvalifitseerimise kohta vajalik info on leitav Eleringi veebilehel: [<https://www.elering.ee/sagedusreservid>.](https://www.elering.ee/sagedusreservid)

### Kas Eesti turuosaline saab aFRR reservi võimsustooteid pakkuda ka teistesse riikidesse?

aFRR energiatootega kauplemine käib üleeuroopalisel PICASSO platvormil. See tähendab, et Eesti turuosalise pakkumise käivitamise võib tellida ka mõne teise riigi TSO, kui riikide pakkumispiirkondade vahel on olemas vaba ülekandevõimsus, et reservi käivitamise mõju jõuaks soovitud piirkonda. Balti riigid liituvad PICASSO platvormiga 2024. aasta lõpus.

### Kas Elering saab kasutada aFRR reservi võimsustoodete pakkujaid teistest riikidest?

aFRR energiatootega kauplemine käib üleeuroopalisel PICASSO platvormil. Eleringi süsteemid edastavad PICASSO platvormile automaatselt Eestile vajaliku aFRR käivitamise koguse ja platvorm tuvastab soodsaima võimaliku lahenduse kõigist pakutavatest aFRR toodetest, mis on saadaval, võttes arvesse riikide pakkumispiirkondade vahelisi ülekandevõimsusi.

## mFRR reservid (MARI platvorm)

### Kui palju mFRR reservi energiat (üles/alla) Elering ostab?

Käsitsi käivitatavate sageduse taastamise reservide (mFRR) ostetav energia ehk käivitatav kogus sõltub süsteemi olukorrast, mida eelkõige mõjutab tootmis- ja tarbimisprognooside täpsus, ja avariidest süsteemis. Balti süsteemihaldurite prognoos mFRR vajaduse kohta on avaldatud Eleringi veebilehel: https://www.elering.ee/sagedusreservide-turg. Peale turu avanemist avaldatakse käivitatud kogused ENTSO-E Transparency platvormil, mis on leitav https://transparency.entsoe.eu/.

### Kes saab pakkuda Eleringile mFRR reserve ja mida peab turuosaline tegema, et Eleringile mFRR reservi energiatooteid pakkuda?

mFRR reserve saavad pakkuda kõik turuosalised (tootjad, tarbijad, salvestid jne), kelle seadmed täidavad vastavad tehnilised nõuded ja sõlmivad Eleringiga mFRR teenuse osutamise lepingu. Turuosalised, kes tegid eduka pakkumise mFRR võimsusturul, on kohustatud tegema pakkumise ka MARI energiaplatvormile. Tehniliste nõuete täitmist tuleb turuosalistel demonstreerida eelkvalifitseerimise protsessis, mille käigus veendutakse, et seadmed on mFRR teenuse osutamiseks sobilikud. Eelkvalifitseerimise kohta vajalik info on leitav Eleringi veebilehel: [<https://www.elering.ee/sagedusreservid>.](https://www.elering.ee/sagedusreservid)

### Kas Eesti turuosaline saab mFRR reservi võimsustooteid pakkuda ka teistesse riikidesse?

mFRR energiatootega kauplemine käib üleeuroopalisel MARI platvormil. See tähendab, et Eesti turuosalise pakkumise käivitamise võib tellida ka mõne teise riigi TSO, kui riikide pakkumispiirkondade vahel on olemas vaba ülekandevõimsus, et reservi käivitamise mõju jõuaks soovitud piirkonda. Balti riigid liituvad MARI platvormiga oktoobris 2024. Teadaolevalt jääb meie naaberriikide Poola, Rootsi ja Soome liitumine hilisemaks, mis tähendab, et turu alguses ei ole veel ülekandevõimalusi teiste Euroopa riikidega, kuid need tekivad naaberriikide liitumisel MARIga.

### Kas Elering saab kasutada mFRR reservi võimsustoodete pakkujaid teistest riikidest?

mFRR energiatootega kauplemine käib üleeuroopalisel MARI platvormil. Elering sisestab MARI platvormile Eestile vajaliku mFRR käivitamise koguse ja platvorm tuvastab soodsaima võimaliku lahenduse kõigist pakutavatest mFRR toodetest, mis on saadaval, võttes arvesse riikide pakkumispiirkondade vahelisi ülekandevõimsusi.

## Reservi energiaturgude kulu ja kulu katmise skeem, mõju turuosalistele

### Kui suur on reservenergia hankimise kulu Eleringile hinnanguliselt ja millest see sõltub?

Balti süsteemihaldurid on koostanud reservide hankimise kogukulu hinnangu kolme riigi peale kokku ning see on avaldatud Eleringi veebilehel[[10]](#footnote-11). Selles on kogukulusid hinnatud vahemikku 214 kuni 295 miljonit eurot aastas. Tegelikud kulud hakkavad sõltuma turuosaliste aktiivsusest turul, nende pakkumise strateegiatest, reaalsest reservide vajadusest vastavalt turuolukorrale ja muudest parameetritest.

### Kuidas mõjutab kulu kujunemist TSO varade kasutamine?

Süsteemihaldurite vara osaleb aFRR ja mFRR energiaturul vaid juhul, kui turul enam pakkumisi saada ei ole. TSOde varade hinnastamine sõltub iga riigi regulaatori otsusest.

### Kes katab kulu, kui Eesti jaoks vajalikud reservid käivitatakse teistes riikides?

Reservenergiatoodete aFRR ja mFRR käivitamise eest maksab Elering vastavalt marginaalhinnale. Elering omakorda kannab tekkinud kulud üle ebabilansienergia hinda vastavalt Konkurentsiametiga kooskõlastatud elektrienergia bilansiteenuse hinna arvutamise ühtsele metoodikale, mis on avaldatud Eleringi veebilehel: https://www.elering.ee/bilansileping#tab0.

### Kes katab kulu, kui Eestis asuvad reserve käivitavad teiste riikide süsteemihaldurid?

Reservenergiatoodete aFRR ja mFRR käivitamise eest maksab reserve käivitav süsteemihaldur vastavalt marginaalhinnale.

### Kes katab kulu, kui Kiisa avariielektrijaam pakub reservenergiat väljapoole Eestit?

Reservenergiatoodete aFRR ja mFRR käivitamise eest maksab reserve käivitav süsteemihaldur vastavalt marginaalhinnale.

### Milliste vahenditega katab Elering reservenergia ostmise kulu ja kui suur on mõju turuosalistele ?

Elering kannab süsteemi tasakaalustamisel tekkinud kulud ebabilansienergia hinda vastavalt Konkurentsiametiga kooskõlastatud elektrienergia bilansiteenuse hinna arvutamise ühtsele metoodikale, mis on avaldatud Eleringi veebilehel: <https://www.elering.ee/bilansileping#tab0>. Ebabilansi eest maksavad Eleringile bilansihaldurid vastavalt enda ebabilansile. Bilansihalduri kulu kajastub tema tarbija/tootja ostu-müügilepingu marginaalis.

# Turujärelevalve

## Millised õigusaktid reguleerivad reserviturgude järelevalvet?

Reserviturgude järelevalvet reguleerib Euroopa Parlamendi ja Nõukogu määrus 1227/2011 energia hulgimüügituru terviklikkuse ja läbipaistvuse kohta (REMIT)[[11]](#footnote-12) ja Eesti elektrituruseadus.

## Miks on turujärelevalve vajalik?

Turujärelevalve eesmärk on tagada kõigile turuosalistele võrdsed tingimused turul osalemiseks. Võrdsetel tingimustel toimiv turg suurendab turu likviidsust ja läbipaistvust ning tagab seeläbi õiglase hinna kujunemise tootjale ja tarbijale.

## Mis on turumanipulatsioon?

Turu manipuleerimine (või katse turuga manipuleerida) on tehingu tegemine või info jagamine, mille eesmärgiks oli turule nõudluse, pakkumuse või hinna kohta eksitava signaali andmine ja/või hinna kunstlikul tasemel hoidmine. Energia hulgimüügiturul, sh reservide turul on keelatud turuga manipuleerimine või turuga manipuleerimise katsed.

## Mis on siseinfoga kauplemine?

Energia hulgimüügitoodete kohta siseteavet valdavatel isikutel on keelatud:

a) kasutada kõnealust teavet selleks, et otse või kaudselt omandada, loovutada või püüda omandada või loovutada sellise teabega seotud energia hulgimüügitooteid;

b) avalikustada siseteavet teistele isikutele, välja arvatud juhul, kui seda tehakse asjaomase isiku töö, ametikoha või ülesannetega seotud tavapärase tegevuse käigus;

c) anda siseteabe põhjal teistele isikutele soovitusi või mõjutada neid, et nad ostaksid või omandaksid selliseid energia hulgimüügitooteid, millega kõnealune teave on seotud.

Turuosalised on kohustatud avalikustama tulemuslikult ja õigeaegselt nende valduses oleva siseteabe, mis käsitleb äritegevust või rajatisi, mida turuosaline osaliselt või täielikult omab või kontrollib või mille operatiivtegevuse eest kõnealune turuosaline vastutab.

## Kes teostab turujärelevalvet?

Vastavalt REMIT regulatsioonile teostab turu monitoorimist turgu korraldav osapool (Person Professionally Arranging Transactions – PPAT). Reserviturgude puhul on selleks osapooleks Elering. Päev-ette ja päevasisese turu korraldav osapool on elektribörs (näiteks NordPool). Turu monitoorimisel tuvastatud rikkumise kahtlusest on PPAT kohustatud teavitama regulaatorit. Regulaator (Eestis Konkurentsiamet) koostöös teiste regulaatoritega (sh regulaatorite ühendus ACER[[12]](#footnote-13)), viib läbi rikkumismenetluse, võttes vastus otsuse, kas tegemist on rikkumisega või ei, ning otsustab trahvi rakendamise üle.

## Kuhu pöörduda, et saada abi ja juhiseid, et vältida turureeglite rikkumist?

Reserviturgude reeglite täpsustamiseks palun pöörduda [reservid@elering.ee](mailto:reservid@elering.ee). Turujärelevalvet puudutavates küsimustes kirjutada [remit@elering.ee](mailto:remit@elering.ee) .

## Kuhu teatada turujärelevalve reeglite rikkumisest?

Reserviturge puudutavast kahtlusest tuleb teada anda [remit@elering.ee](mailto:remit@elering.ee) või ACER veebilehel <https://www.acer.europa.eu/remit/market-surveillance/notify>, kust jõuab teade ka Konkurentsiametile.

## Mis juhtub peale rikkumisest teatamist?

Rikkumiste menetlused võivad võtta väga kaua aega ja on oma olemuselt konfidentsiaalsed. Kui Elering jõuab andmete kogumise ja analüüsimise käigus samuti kahtluseni, et tegemist võib olla REMIT reeglite rikkumisega, esitab ta sellekohase teate regulaatorile ja ACERile. Riiklikel reguleerivatel asutustel on õigus määrata käesoleva määruse rikkumise korral vähemalt üks või mitu järgmist haldustrahvi ja kohaldada teisi järgmisi haldusmeetmeid:

a) nõuda rikkumise lõpetamist;

b) nõuda sisse rikkumise tulemusel teenitud kasum või välditud kahjum, kui sellist kasumit või kahjumit on võimalik kindlaks teha;

c) esitada avalik hoiatus või teadaanne;

d) määrata karistusmakseid;

e) määrata haldustrahve.

Füüsiliste isikute puhul on maksimaalsed haldustrahvid vähemalt 5 000 000 eurot. Haldustrahvi summa ei saa olla suurem kui 20% asjaomase füüsilise isiku eelmise kalendriaasta aastasest sissetulekust. Kui füüsiline isik on saanud rikkumisest otseselt või kaudselt rahalist kasu, on haldustrahvi summa vähemalt võrdne saadud kasuga.

Juriidilise isiku puhul on rikkumise korral trahv vähemalt 15% eelmise majandusaasta kogukäibest. Haldustrahvi summa ei ületa 20 % asjaomase juriidilise isiku eelmise majandusaasta kogukäibest. Kui juriidiline isik on rikkumisest otseselt või kaudselt saanud rahalist kasu, on haldustrahvi summa vähemalt võrdne selle kasuga.

1. https://eur-lex.europa.eu/eli/reg/2017/1485/oj [↑](#footnote-ref-2)
2. https://eur-lex.europa.eu/eli/reg/2017/2195/oj [↑](#footnote-ref-3)
3. https://www.riigiteataja.ee/akt/102052024004?leiaKehtiv [↑](#footnote-ref-4)
4. https://www.elering.ee/sites/default/files/2023-06/Baltic\_FRR\_methodology\_clean\_after\_PC.pdf [↑](#footnote-ref-5)
5. https://www.elering.ee/sites/default/files/2024-03/Reguleerimisv%C3%B5imsuse%20pakkumuste%20esitamine.pdf [↑](#footnote-ref-6)
6. https://www.elering.ee/sites/default/files/2022-07/FCR%20service\_prequalification%20process%20and%20technical%20requirements\_20220722.pdf [↑](#footnote-ref-7)
7. Reguleerimisvõimsuse pakkumuste esitamine.pdf (elering.ee) [↑](#footnote-ref-8)
8. https://www.elering.ee/sites/default/files/2023-10/Baltic%20proposal%20to%20EBGL%20Article%2041%20approved.pdf [↑](#footnote-ref-9)
9. https://www.acer.europa.eu/documents/public-consultations/pc2024e02 [↑](#footnote-ref-10)
10. https://elering.ee/sites/default/files/2021-07/Market%20test%20study%20report\_1.pdf [↑](#footnote-ref-11)
11. https://eur-lex.europa.eu/eli/reg/2011/1227/oj/est [↑](#footnote-ref-12)
12. https://www.acer.europa.eu/ [↑](#footnote-ref-13)